Երեւանում այսօրվա դրությամբ մի քանի տեսակի սարք կա, որոնց հիմքում ալիքի տարբեր երկարությամբ լազերներն են: Ամենաարդյունավետն է համարվում ալեքսանդրիտով աշխատող լազերը: Այն այդպես է կոչվել ալեքսանդրիտի բյուրեղի օգտագործման պատճառով, որը հարստացված է քրոմով: Ի տարբերություն մյուսների՝ այն այրում է նաեւ մակերեւույթին գտնվող աղվամազերը, այս պատճառով միջամտությունից անմիջապես հետո մաշկը հարթ կլինի: Այս միջամտությունը համապատասխանում է մուգ մազերով եւ բաց գույնի մաշկով մարդկանց: Ալեքսանդրիտը նաեւ օգնում է արագ ազատվել այն մազերից, որոնք հայտնվել են հորմոնալ անհավասարակշռության հետեւանքով: Սակայն ալեքսանդրիտի բացասական կողմն այն է, որ կարող է մուգ կամ թարմ արեւայրուքով մաշկի վրա այրվածքների հետքեր թողնել: Ալեքսանդրիտային լազերով միջամտությունը կիրառում են Երեւանի կլինիկաների եւ սրահների մեծ մասում: